Nou èxits esportius per al Club Frontenis Atlético Burjassot
2025-07-24

Ha sigut un gran cap de setmana per als components del Club Frontenis Atlético Burjassot que han aconseguit èxits esportius en les competicions en les quals han participat.

D’una banda, Luis Ramos, jugador de tercera categoria, es va proclamar subcampió del Màster, en la competició celebrada a Alboraia. Per part seua, la parella composta per Alejandro Moreno i Daniel Brioches, es van desplaçar fins a Xest on es van proclamar campions del Màster. En els dos casos, tal com han assenyalat des del club burjassoter, els Màster són els últims campionats de la temporada, 2024/2025, realitzats per la Federació Valenciana.

Ara, el Club s’agafa unes merescudes vacances fins al mes de setembre, moment en què començarà la nova Lliga.